Газда и слуга
Газда и слуга
Из збирке Илије Златичанина

     „Који ће овај највећи комад меса?“ рече газда, једући са својим слугама.
     „Ја." Зграби Петар и поједе.
     „Који ће овај комад сланине?“
     „Ја!" и опет Петар.
     „Који ће ову чашу вина?"
     „Ја!" и опет Петар.
     Пошто ручају, устану на рад,
     „Који ће овим најтежим маљем да ломи крше?" — упита газда.
     „Ада што ви којом не одговорите, гром вас побио?!" рече Петар.
     „Ваистину ми бисмо, но ти се грабиш за месо, сланину и вино, па треба и за то."
     „Богме ја бих, но се већ стидим, да ја за све вас одговарам.“

Референце

Извор
Луча, књижевни лист друштва „Горски вјенац“, година III свеска III, за март, уређује проф. Лазар Т. Перовић, Цетиње, К. Ц. Државна штампарија, 1897., стр. 127. 

Српске народне приповетке‎
Народне умотворне из часописа Луча, Цетиње